Tidewaters River Lodge | LekkeSlaap
Tidewaters River Lodge is langs die Gonubierivier in Gonubie geleë en dit is waarlik 'n voël- en natuurliefhebber se paradys. Die lodge fokus spesifiek op die oordeelkundige sakereisiger of vakansieganger. Dit is 'n plek waar gaste kan ontspan en hulle verlustig in die veilige, pragtige en rustige omgewing.
Die lodge het 6 kamers. Geriewe in die kamers sluit in: tee- en koffiemaakgeriewe, DStv, 'n privaat ingang, daaglikse skoonmaakdiens, faksgeriewe, gratis WiFi, beddegoed en handdoeke. Gaste kan kies tussen B&B- en selfsorgopsies.
Die lodge het 'n swembad en braaigeriewe en 'n boma waar 'n mens lekker kan braai of net langs die vuurtjie ontspan. Kajakke is ook te huur aangesien die lodge reg langs die rustige rivier geleë is en daar is kabeljou en knorders om te vang. Ons bied bootritte en lughawependeldienste is beskikbaar.
'n Gesonde Kontinentale- of volledige Engelse ontbyt word daagliks tussen 07:00 en 10:00 bedien. Aandetes is beskikbaar op versoek. Daar is ook veilige parkeerplek van die straat af.